SKENY ASV EXTERNÝCH IP ADRIES V SÚLADE S POŽIADAVKAMI PCI DSS

**Skeny ASV (Approved Scanning Vendor) sú skeny zraniteľností vykonávané prostredníctvom nástroja spoločnosti Qualys tak, aby boli akceptované pre potvrdenie bezpečnosti prostredia v rámci auditov PCI DSS. Tento nástroj odhalí a ohodnotí zraniteľnosti, ktoré by mohli byť využité potenciálnymi útočníkmi pri snahe o napadnutie systému a získanie dát držiteľov kariet alebo iných citlivých údajov.**

**Preverenie bezpečnosti externých IP adries najlepšími nástrojmi na trhu**

* Externé IP adresy sú bránami do vášho systému, cez ktoré vkladajú vaši zákazníci citlivé údaje vrátane čísel kariet.
* Správna konfigurácia a zabezpečenie zabránia možnému prieniku cez túto bránu a potenciálnej strate citlivých dát, prestíže aj dôvery zákazníkov.
* Možnosť nastaviť pravidelné vykonávanie skenov podľa potrieb zákazníka
* Objednaním služby získate taktiež možnosť konzultácií s IT odborníkmi, ktorí analyzujú výsledky skenu a môžu poradiť, ako nastaviť zabezpečenie, aby bolo v súlade s požiadavkami štandardov PC DSS.
* Možnosť konzultácií aj v českom alebo slovenskom jazyku
* Pravidelné kvartálne skeny potvrdené ASV (Approved Scanning Vendor) vykonávané v rámci služby sú jedným z predpokladov súladu s PCI DSS.

**Opis služby**

Testovanie zraniteľností podľa štandardu PCI DSS sa vykonáva minimálne raz za štvrťrok pomocou špecializovaného nástroja QualysGuard PCI. Poskytovateľ zaistí pravidelné kvartálne skeny na definovaných externých IP adresách nástrojom QualysGuard PCI.

Poskytovateľ tu vystupuje ako reseller licencie pre ASV skeny a ako konzultant pri vykonaní prvotného a ďalšieho nastavenia testov ASV podľa rozsahu prostredia PCI DSS. Medzi štandardné činnosti patrí zaškolenie personálu koncového zákazníka pre kvalifikované vykonávanie testov ASV a odborné nastavenie spoločne s vykonaním testov a zostavením výslednej správy o súlade.

**PCI DSS**

Bezpečnostný štandard PCI DSS (Payment Card Industry Data Security Standard) predstavuje množinu požiadaviek vytvorených medzinárodnou radou PCI SSC (Security Standards Council), ktorá sa zaoberá bezpečnosťou dát držiteľov kariet, ktoré sú ukladané, spracúvané alebo prenášané.

PCI DSS sa tak vzťahuje na všetky subjekty, ktoré ukladajú, spracúvajú alebo prenášajú dáta držiteľov kariet nasledujúcich zakladajúcich členov: MasterCard, Visa, Inc., American Express, Discover Financial, JCB International.

Hlavným cieľom PCI DSS je chrániť dáta držiteľov kariet a minimalizovať tak riziká spojené s únikom takých dát, ktoré by mohli viesť k ich zneužitiu. Súlad s pravidlami PCI DSS sa vyžaduje od subjektov, ktoré v rámci svojich systémov spracúvajú čísla kariet.